section_heading: Opis dobra
paragraph_text: Pjesnik Marin Gazarović izgradio je svoj ljetnikovac u Visu, na predjelu Kut. Kamena katnica okružena vrtom s popločanim dvorištem okruženim zidom ima odlike kasne renesanse 17. stoljeća. Na dvorišnim vratima uklesani su pjesnikovi stihovi na hrvatskom jeziku, a na pročelju kuće je uzidan grb Gazarovića s natpisom koji spominje da ga je klesao sam pjesnik.